Държавен вестник, бр. 58, 2025 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  58
„Ура!“, а когато им благодари – със „Служим 
на Република България“. 
Чл. 135. Правилата за военна вежливост, 
поведение и отдаване на чест са задължител­
ни за военнослужещите от резерва и запаса, 
когато носят военно униформено облекло.
Раздел IV
Условия и ред за представяне на военнослу­
жещите
Чл. 136. Военнослужещите се представят 
в случаите:
1. при запознаване;
2. при назначаване на длъжност;
3. при пристигане на началник във воен­
ното формирование;
4. при командироване, преподчиняване, 
завръщане от отпуск и при изпълнение на 
други служебни задачи;
5. при провеждане на строеви преглед с 
изпитване, учения и занятия;
6. при официални срещи, на комисии и в 
други случаи.
Чл. 137. При запознаване с командир 
(началник), при пристигане на началник във 
военното формирование, при провеждане на 
строеви преглед с изпитване военнослужещи­
ят е длъжен да се представи, като се обърне 
към командира (началника) и назове своите: 
длъжност, военно звание и фамилия, например: 
„Господин (госпожо) майор, командир на 1 мр 
капитан Петров (Петрова)“ или „Господин 
(госпожо) Иванов (Иванова), командир на 
1 мб капитан Петров (Петрова)“.
Чл. 138. При приемане (сдаване) на длъж­
ност, при повишаване или понижаване във 
военно звание военнослужещият е длъжен 
да се представи на своя непосредствен на­
чалник с рапорт, съдържащ обръщение към 
командира (началника), назоваване на своите: 
длъжност, военно звание и фамилия и фразата 
„Представям Ви се по случай повишаването 
(понижаването) ми в звание или назначаването 
(освобождаването) ми от длъжност“, например: 
„Господин (госпожо) майор, командир на 1-ва 
механизирана рота капитан Иванов (Иванова), 
представям Ви се по случай повишаването 
ми в звание „капитан“.
Чл. 139. Военнослужещите при команди­
роване, преподчиняване и при изпълнение 
на други служебни задачи се представят и 
докладват на длъжностното лице, при което 
са командировани или преподчинени, или 
при което ще изпълняват служебна задача, 
с рапорта, например: „Господин (госпожо) 
майор (господин Иванов/госпожа Иванова, 
господин директор/госпожо директор), ка­
питан Станков (Станкова), командирован(а) 
(преподчинен(а) или с друга цел), съм във 
Ваше разпореждане“.
Чл. 140. Военнослужещите се представят 
от командира (началника, старшия) им по 
старшинство, като се назовават: званието, 
фамилията и длъжността, която заемат, на­
пример: „Генерал-майор Стоянов (Стоянова), 
началник на щаба на Сухопътните войски“, 
„Полковник Петров (Петрова), командир 
на 5 мбр“, „Полковник Иванов (Иванова), 
началник на щаба на 5 мбр“, „Подполковник 
Христов (Христова), командир на 1 мб“.
Чл. 141. (1) Новоназначените военнослуже­
щи се представят на командира (началника) 
и на неговите заместници. При назначение в 
ротата (батареята, звеното) – на командира 
на батальона (дивизиона, ескадрилата), на 
командира на ротата и на техните заместници.
(2) Командирът (началникът) или негов 
заместник представят на личния състав на 
военното формирование новоназначените и 
новопроизведените военнослужещи.
Чл. 142. (1) Когато военнослужещият, който 
е пристигнал за проверка или по служба, има 
военно звание, равно с това на командира (на­
чалника) или е по-старши от него, командирът 
на военното формирование се представя на 
пристигналия. Когато пристигналият воен­
нослужещ е по-младши, той се представя и 
съобщава целта на своето пристигане.
(2) На пристигналия във военното фор­
мирование старши командир (началник) се 
представя само командирът. Другите лица се 
представят само когато старшият командир 
(началник) се обръща към тях.
(3) Преди започване на проверката коман­
дирът (началникът) представя на проверява­
щия командирите (началниците) на военни 
формирования, които ще бъдат проверявани. 
Чл. 143. (1) Командирите (началниците) на 
военни формирования са длъжни да посрещат 
и да рапортуват на всеки проверяващ, който 
посещава подчинената им структура.
(2) При пристигане на проверяващия във 
военното формирование заедно с командира 
(началника) командирът на батальона (ро­
тата) му рапортува, когато той е равен или 
по-старши по звание с това на командира на 
военното формирование, а когато не е – само 
му се представя.
(3) При пристигане на старши командир 
(началник) по време на проверката командирът 
(началникът) на военното формирование му 
рапортува, а проверяващият му се представя.
Чл. 144. Разпорежданията на проверяващи­
те и на военнослужещите, изпълняващи за­
поведи на по-старши командири (началници), 
се предават на проверяваните чрез командира 
(началника) на военното формирование.
Чл. 145. Строеви преглед с изпитване по 
време на проверка се извършва съгласно изиск­
ванията на Строевия устав на въоръжените 
сили на Република България.